text: Tardor presenta un avançament del seu nou disc 'Patraix' - Diari La Veu
  Escriba el número 166494
  El grup valencià Tardor ha presentat aquest dimecres un avançament del seu nou disc Patraix, la cançó 'La llum incondicional'. Es tracta d'"un himne a la bellesa que projecta una persona plena, feliç, completa. Una bellesa que només es pot gaudir observant", segons ha explicat la banda, que llançarà el disc complet el proper 20 de setembre. A més, el 28 de setembre se celebrarà el concert de presentació del treball discogràfic al Palau de la Música.
  "No negarem que estem nerviosos i impacients per saber què vos sembla el nou rumb que hem decidit prendre. Estem segurs que, més enllà dels canvis que pugueu trobar respecte als anteriors treballs, sabreu apreciar que les cançons que ara vos presentem naixen de nosaltres mateix i són un trosset de la nostra vida. No tenim més pretensió que fer música honesta. I que al remat vosaltres, cadascú a la vostra manera, feu vostres les cançons i les incorporeu a la banda sonora de la vostra vida", ha apuntat la banda a Facebook.